આ સ્વતંત્રતા તેમના તરફથી કોઈ પ્રદાન કે બક્ષિશ નહોતી, જેના માટે તેઓ કોમ ઉપર પોતાનો ઉપકાર જતાવતા, બલ્કે આ ઇસ્લામે આપેલ એક બંધારણીય હક્ક હતો, જેનું સન્માન કરવું તેઓ પોતાની ફરજ સમજતા હતા અને તેનો ભલાઈ માટે ઉપયોગ કરવો પ્રત્યેક મુસલમાન ઉપર અલ્લાહ અને રસૂલ દ્વારા સોંપવામાં આવેલ એક અનિવાર્ય કર્તવ્ય હતું,જેને પૂરું કરવા માટે સમાજ અને રાજ્યના વાતાવરણને હંમેશા સાનુકૂળ રાખવું તેમની નજરમાં ખિલાફતના કર્તવ્યોમાંથી એક મહત્ત્વનો ભાગ હતો.